ZAPISNIK
sa 14. sjednice Vijeća Mjesnog odbora Matko Laginja održane 07 srpnja .2022.
14. sjednica održava se u sjedištu Mjesnog odbora Matko Laginja,  Laginjina 11, s početkom u 18, 00 sati.
Sjednici su nazočni:
1. Ivana Ivušić -predsjednik
1. Ivan Špoljarić -potpredsjednik
1. Tin Špirić- član 
1. Ivan Balen-član
1. Petra Rodik



Prelazi se na verifikaciju zapisnika s prethodne sjednice.
Zapisnik s prethodne sjednice je jednoglasno verificiran.

Predsjednica predlaže da se dnevni red dopuni točkom;  Donošenje zaključka o postavljanju podzemnih spremnika u MO Matko Laginja.
 Vijeće jednoglasno donosi slijedeći Dnevni red;

Dnevni red:

1. Godišnji izvještaj o izvršenju financijskog plana Mjesnog odbora Matko Laginja za 2021.g., donošenje
2. Prijedlog odluke o izmjenama i dopuni Odluke o davanju u zakup i za drugo korištenje površina javne namjene, donošenje zaključka
3. Izvješće s koordinacije Gradske četvrti Donji grad
4. Evaluacija rada Mjesnog odbora Matko Laginja.
5. Donošenje zaključka o postavljanju podzemnih spremnika u MO Matko Laginja
6. Razno


AD 1 . Godišnji izvještaj o izvršenju financijskog plana Mjesnog odbora Matko Laginja za 2021.g., donošenje.

[bookmark: _Hlk85707042]Predsjednica iznosi prisutnima da je potrebno donijeti Godišnji izvještaj o izvršenju financijskog plana Mjesnog odbora Matko Laginja za 2021.g.. Plan se sastoji od prihoda i rashoda po stavkama. Planirani rashodi poslovanja koji se sastoje od materijalnih rashoda i rashoda za usluge za 2021.g. iznose 403.233,00 kn, a ostvareni iznose 383.926,90 kn, razlika je 95,21 kn. Planirane usluge tekućeg i investicijskom održavanja-PMKA MO iznose 320.033,0 kn s time da se se satoje od održavanja javnih površina za što je utrošeno 176.742,00 kn i održavanje nerazvrstanih cesta za što je utrošeno 127.808,10 kn, znači ukupno rashoda za tu stavku je 304.550,10 kn, razlika je 95,16 kn.
Planirani ostali nespomenuti rashodi poslovanja iznose 83.200,00 kn, a ostvareno je 79.376,80 kn, te je razlika 95,40 kn a čine ih naknade za rad predstavničkih i izvršnih tijela u iznosu od 79.000,00 kn i ostali nespomenuti rashodi poslovanja u iznosu od 4.200,00 kn.
Nakon kratke rasprave, Vijeće MO M.Laginja jednoglasno donosi:

GODIŠNJI IZVJEŠTAJ O IZVRŠENJU FINANCIJSKOG PLANA
Mjesnog odbora ''Matko Laginja'' za 2021.


Članak 1. 
Godišnji izvještaj o izvršenju Financijskog plana Mjesnog odbora ''Matko Laginja'' za 2021. sadrži:

	Broj ek. klasifik.
	
OSNOVNA I POTANJA NAMJENA
	
Plan za 2021.
	Ostvareno prihoda za 2021.
	Ostvareno rashoda za 2021.
	Indeks (5/3*100)

	1
	2
	3
	4
	5
	6

	 
	RASHODI
	403.233,00
	403.233,00
	383.926,90
	95,21

	3
	RASHODI POSLOVANJA
	403.233,00
	403.233,00
	383.926,90
	95,21

	32
	Materijalni rashodi
	403.233,00
	403.233,00
	383.926,90
	95,21

	323
	Rashodi za usluge
	320.033,00
	320.033,00
	304.550,10
	95,16

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	320.033,00
	320.033,00
	304.550,10
	95,16

	 
	ODRŽAVANJE JAVNIH POVRŠINA
	176.742,00
	176.742,00
	176.742,00
	100,00

	 
	ODRŽAVANJE NERAZVRSTANIH CESTA
	143.291,00
	143.291,00
	127.808,10
	89,19

	329
	Ostali nespomenuti rashodi poslovanja
	83.200,00
	83.200,00
	79.376,80
	95,40

	3291
	Naknade za rad predstavničkih i izvršnih tijela, povjerenstava i slično
	79.000,00
	79.000,00
	79.376,80
	100,48

	3299
	Ostali nespomenuti rashodi poslovanja
	4.200,00
	4.200,00
	0,00
	0,00



Članak 2.
Ovaj će Godišnji obračun biti objavljen na oglasnoj ploči Mjesnog odbora ''Matko Laginja''.

AD 2. Prijedlog odluke o izmjenama i dopuni Odluke o davanju u zakup i za drugo korištenje površina javne namjene, donošenje zaključka.

Predsjednica iznosi prisutnima da je potrebno donijeti zaključak o Prijedlogu odluke o izmjenama i dopuni Odluke o davanju u zakup i za drugo korištenje površina javne namjene.
Slijedi kratka rasprava.
Nakon rasprave i glasanja, Vijeće jednoglasno donosi sljedeći 

Z A K L J U Č A K

o Nacrtu prijedloga Odluke o izmjenama i dopunama Odluke davanja u zakup i na drugo korištenje površina javne namjene

1. Vijeće Mjesnog odbora „Matko Laginja“ daje pozitivno mišljenje o Nacrtu prijedloga Odluke o izmjenama i dopunama Odluke davanja u zakup i na drugo korištenje površina javne namjene

Ovaj se zaključak dostavlja Vijeću Gradske četvrti Donji grad.
AD 3 . Izvješće s koordinacije Gradske četvrti Donji grad
       Predsjednica iznosi prisutnima da je 13. lipnja 2022. održana koordinacija VGČ-a Donji grad. Informirani smo o potrebi donošenja Prijedloga prioriteta Plana komunalnih aktivnosti za 2023. godinu, da na postavljanje klamerica daje riječ i Zavod za zaštitu spomenika kulture, da MO M.Laginja, MO P.Šubić i MO Zvonimir neće biti obuhvaćeni planom postavljanja podzemnih spremnika u centru grada. Da je u pripremi donošenje zaključka o korištenju prostora mjesnih odbora i da se njime predviđa uvođenje čistačica, te domara koji e biti zaduženi za 2-4 MO-a koje će trebati nadzirati jer će biti zaduženi za obilazak prostora 4 puta tjedno. Grad će donirati nekoliko kamera policiji radi nadzora i naplata kazni za parkiranje, te će biti organiziranih akcija provjere brzine na cestama, ZET dobiva novi vozni red.


AD 4. Evaluacija rada Mjesnog odbora Matko Laginja
Predsjednica iznosi prisutnima da je MO Matko Laginja u godini dana djelovanja u novom sazivu imao 13. sjednica, donio dva plana Prioritta komunalnih aktivnosti za 2022. i 2023. godinu, organizirao jedno kvartovsko druženje s građanima, donio sve potrebne zaključke redovnom rada i prijedloga za poboljšanje uvjeta građana u kvartu. Upitala je članove za prijedloge, ideje, kritike i poboljšanja rada, te očekivanja za narednu godinu, no nitko nije imao primjedbi i svi su zadovoljni s radom MO-a M.Laginja. Predsjednica je predložila korištenje slobodnih termina subotom za predvanja i radionice za građanstvo kako bi se više otvorili građanima i ponudili im i kvalitetan sadržaj, što se planira u sljedećem razdoblju, te daljnja druženja s građanima, na prijedlog umirovljenika turnir u beli, što svi članovi podržavaju. 
AD 5. Donošenje zaključka o postavljanju podzemnih spremnika u MO Matko Laginja
  
     Predsjednica daje riječ gđi. Petri Rodika koja iznosi prisutnima detalje sa sastanka s predstavnicima gradske uprave, Čistoće i Gradskom ured za izgradnju, obnovu i prostorno uređenje Grada Zagreba kojem je prisustvovala kao predstavnika našeg MO Matko Laginja.
Na Vlaškoj 88 planira se postavljanje spremnika s kontejnerima koji iznose 2 mx4,7 m za dva ulaza na Vlaškoj. Za druge ulaze u našem MO M.Laginja još nismo informirani. Naš MO M.Laginja neće sudjelovati u planu postavljanja podzemnih kontejnera u centru Zagreba i smatramo da je loša odluka što smo izostavljeni iz tog plana. Činimo širi centar Garada Zagreba i ulice su dosta uske, te ne vidimo smisao postavljanja velikih boksova po slabo prohodnim ulicama koje su trenutno zatrpane kantama, a po novoj lošoj ideju bit će zatrpani boksovima s kontejnerima.
Svjesni smo kompleksnosti problema organizacije odvoza otpada, no smatramo odluku da se naš MO ne obuhvati podzemnim spremnicima izuzetno štetnom po kvalitetu života u MO-u. Radi se o urbanoj cjelini u kojoj je urbanistička i prometna infrastruktura već sada zagušena do te mjere da je kretanje pješaka, bicikala, ali i automobila otežano, pri čemu i za postojeći automobilski promet kronično nedostaje parkirnih mjesta. Stanovnici znaju kružiti i po 40 minuta u potrazi za parkirnim mjestom, a MO uglavnom ima jednosmjerne ulice u kojima se parkira s obje strane i već sada ponegdje na nogostupu pješaci mogu proći jedva, a invalidska kolica nikako. Stambeni blokovi u MO-u Matko Laginja u pravilu nemaju prostranih unutarnjih dvorišta, poput onih kakva dominiraju u nekim susjednim MO-ovima (npr. stari dio MO-a Kralj Zvonimir). Temeljem razgovora s gradskim timovima za izvid lokacija za nadzemne spremnike uočava se da je na mnogim mikrolokacijama jedino moguće rješenje postavljanje nadzemnih spremnika na ulicu, ispred zgrada, nauštrb parkirnih mjesta i zelenih površina. Zbog relativno velikih dimenzija tipskih spremnika, oni će zauzimati mnogo veću površinu nego sada kante. U praksi to znači da će u nekim dijelovima MO-a morati biti oduzeta gotovo trećina parkirnih mjesta i da će vizurom ulice pored ionako preuskih nogostupa dominirati redovi spremnika (Vojnovićeva, Laginjina, Brešćenskoga). Apeliramo da se - sukladno ranijim prijedlozima MO-a o mogućim lokacijama, MO Matko Laginja uključi u zonu podzemnih spremnika. Također, predlažemo da se ispita mogućnost modela u kojemu bi se stanarima/suvlasnicima ponudila mogućnost sufinanciranja izgradnje podzemnih spremnika, za što smatramo da bi mnogima od njih bilo prihvatljivije rješenje od nadzemnih spremnika ispred zgrada. 
Problemi šireg centra - dijela koji je ispao iz zone za podzemne:
· veća fleksibilnost oko granica gdje idu podzemni spremnici
· bolji izračun potreba po haustoru (za komunalni ne treba cijeli kontejner na zgradu od 20 stanova, što se planira)
· do izgradnje podzemnih u sirem centru ostaviti po starom
· omogućiti stanarima da sufinanciraju izgradnja podzemnih tako gdje nisu predviđeni
· problem - primjer - lokacija gdje sada kante zauzimaju 10-15m2, sad bi trebali zamijeniti boksevi s kontejnerima koji će zauzimati skoro 40 m2 prostora na ulici - nepotrebno, ružno
· za one koji imaju dvorista i koriste za parkiranje automobila, a bili bi spremni participirati u trosku za podzemni - to im omoguciti
· ima lokacija u zoni za podzemne na kojima oni neće moći ići zbog instalacija, i obratno - gdje nisu previđeni a postoje pogodna mjesta
· 
Zbog svega navedenog, tražimo i zahtijevamo da se naš MO M.Laginja uvrsti u plan postavljanja podzemnih spremnika. Zakinuti smo i ne vidimo koja je razlika između našeg MO M.Laginja i ostalih MO-a u kojima će se postaviti podzemni spremnici. Izgubit će se previše parkirnih mjesta ukidanjem istih radi boksova s kontejnerima  i ne vidimo svrhu rješavanja „kantograda“ postavljanjem boksova s kontejnerima.
Nakon rasprave i glasanja, Vijeće MO M.Laginja jednoglasno donosi sljedeći“ 


Z A K L J U Č A K

o postavljanju podzemnih spremnika na području Mjesnog odbora „Matko Laginja“

1.     Vijeće Mjesnog odbora „Matko Laginja“ raspravljalo je o potrebi postavljanja podzemnih 
         spremnika na području Mjesnog odbora „Matko Laginja“-

2.       Vijeće Mjesnog odbora donijelo je Zaključak  da se na cijelom području Mjesnog 
          Odbora „Matko Laginja“ postave podzemni spremnici za otpad.

3.        Ovaj se zaključak dostavlja Vijeću Gradske četvrti Donji grad.

AD 6. Razno

          Pod ovom točkom nije bilo rasprave.



Sjednica je završena u 19,15 sati.


[bookmark: _GoBack]
Zapisnik sačinila:	
Ivana Ivušić	                                                      

Predsjednica Vijeća Mjesnog odbora
„Matko Laginja“
Ivana Ivušić, v.r.

			     

KLASA:  024-08/22-003/1417
URBROJ: 251-13-11-1-22-02
Zagreb, 07. srpnja 2022.





